རྟོག་པ་བཟློག་པའི་ཕྱིར། མུ་སྟེགས་
14

བྱང་སེམས་རྒྱལ་བ་ཡེ་ཤེས།
པོད་དང་པོ།
མདོ་སྡེ་ངེས་དོན་གྱི་ལུང་སྦྱོར་》སྙིང་པོ་རབ་གསལ།
ཅན་གྱི་མྱ་ངན་ལས་འདས་པར་མི་ལྟུང་བ་དེ་ནི། བསམ་གཏན་གྱི་ཕ་རོལ་ཏུ་ཕྱིན་པའོ། །དེ་
ལ་ཤེས་རབ་ཀྱི་ཕ་རོལ་ཏུ་ཕྱིན་པ་ནི། ནང་རང་གི་སེམས་ཀྱི་རྣམ་པར་རྟོག་པ་མེད་པ་དང་།
བློ་རབ་ཏུ་འབྱེད་པའི་བར་དུ་རབ་ཏུ་ཕྱེ་ན། མཐའ་གཉིས་སུ་མི་ལྟུང་ཞིང༌། གནས་གྱུར་པ་
སྔོན་དུ་འགྲོ་བ་མི་འཇིགས་པས། བདག་གི་འཕགས་པ་སོ་སོ་རང་གི་རིག་པ་མཐོང་བར་བྱ་
བའི་ཕྱིར། རབ་ཏུ་སྦྱོར་བར་དེ་ནི་ཤེས་རབ་ཀྱི་ཕ་རོལ་ཏུ་ཕྱིན་པའོ། །བློ་གྲོས་ཆེན་པོ་དེ་
དག་ནི་ཕ་རོལ་ཏུ་ཕྱིན་པ་རྣམས་ཡིན་ཏེ། འདི་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་དོན་ཏོ། །
ངེས་དོན་གྱི་ས་ལམ་བགྲོད་པ་ཡིན་ཏེ།) ནམ་མཁའ་རིན་པོ་ཆེའི་མདོ་ལས། ཆོས་ཀྱི་དབྱིངས་ཀྱི་
རྒྱ་མཚོར་མ་ཞུགས་ཀྱི་བར། ས་དང་ལམ་ཐ་དད་པ་དང༌། ཡེ་ཤེས་ལ་སྐྱེ་འགྲིབ་ཀྱིས་ནམ་
ཆོས་ཀྱི་དབྱིངས་ཀྱི་རྒྱ་མཚོར་ཕྱིན་ནས། ས་ལམ་དང་ཡེ་ཤེས་ཆེ་ཆུང་ལ་བསྒྲང་དུ་མེད་དོ། །
གཅིག་ཆར་སྙོམས་པར་འཇུག་པ་ནི། ཆོས་ཀྱི་དབྱིངས་ལ་མཉམ་པ་ནི། ས་དང་ལམ་གྱི་ཁྱད་
པར་ཡང་། རིམ་པར་ཕྱེ་ཞིང་། བགྲང་དུ་མེད། ཡེ་ཤེས་སྣང་བ་རྒྱན་གྱི་མདོ་ལས། རྒྱུ་རྐྱེན་
རྟེན་འབྲེལ་བཤད་པ་དང༌། །རིམ་པར་འཇུག་པ་བསྟན་པ་ཡང༌། །རྨོངས་པ་རྣམས་ལ་ཐབས་
སུ་གསུངས། །ལྷུན་གྱིས་གྲུབ་པའི་ཆོས་འདི་ལ། །རིམ་པར་འཇུག་པ་ག་ལ་ཡོད། །བསམ་
གཏན་སྒོ་མོའི་མདོ་ལས། ཕྱི་རོལ་གྱི་མཚན་མས་སྒྲུབ་པར་བྱེད་པ་ནི། བསྐལ་པ་གྲངས་
མེད་པས་ཐོབ་པར་མི་ནུས་སོ། །ནང་གི་སེམས་ཀྱི་ཚོར་བའི་ངོ་བོ་ཉིད་རིག་ན། ཡུད་ཙམ་
གྱིས་བླ་ན་མེད་པའི་བྱང་ཆུབ་ཏུ་སངས་རྒྱས་སོ། །
{ངེས་དོན་གྱི་ཞིང་སྦྱོང་སེམས་སྨིན་ཏེ། དཀོན་མཆོག་འབྱུང་གནས་ཀྱི་མདོ་ལས། འཇམ་དཔལ་
སངས་རྒྱས་ཀྱི་ཞིང་བརྗོད་དུ་མེད་པ། སྦྱོང་བར་འདོད་པས། སྟོང་པ་ཉིད་ལ་བསླབ་པར་བྱའོ། །
སྟོང་པ་ཉིད་ལ་བསླབ་ནས་སངས་རྒྱས་ཀྱི་ཞིང་ཇི་ལྟ་བ་མོས་པ་དེ་ལྟ་བུར་འཐོབ་བོ། །ཉི་ཁྲི་
ལས། བྱང་ཆུབ་སེམས་དཔའ་སེམས་དཔའ་ཆེན་པོ་ཆོས་ཐམས་ཅད་ཀྱི་རང་བཞིན་ ་ལ་
15

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
མཁས་པ་ནི། བྱང་ཆུབ་ཀྱི་ལམ་ཡོངས་སུ་རྫོགས་པར་བྱེད་པའོ། །སེམས་ཅན་ཡོངས་སུ་
སྨིན་པར་བྱེད་དོ། །སངས་རྒྱས་ཀྱི་ཞིང་ཡོངས་སུ་འཛིན་ཏོ། །སྙིང་རྗེ་ཆེན་པོའི་མདོ་ལས།
བདག་མེད་པའི་དོན་བསྒོམས་པས། ཆོས་ཀྱི་སྐུ་ཐོབ་བོ། །དེའི་བྱིན་གྱིས་བརླབས་ཀྱིས།
གཟུགས་ཀྱི་སྐུ་གཉིས་ཀྱིས་སེམས་ཅན་གྱི་དོན་རྒྱ་ལག་ཕྱེད་པར་མཛད་དོ།
།ཉི་མ་འཁོར་
ལོའི་མདོ་ལས། ཡོད་པ་བཀག་ན་ཆད་ལྟར་འགྱུར། མེད་པར་ཞེན་ན་ཆད་པར་འགྱུར་རོ། །
ཡོད་མེད་ལས་གྲོལ་བར་ཤེས་ན་ཡང་དག་པའི་ལྟ་བའོ། །
(ངེས་དོན་གྱི་ཡང་དག་པའི་ལྟ་བ།) ཀླུའི་རྒྱལ་པོ་མ་དྲོས་པས་ཞུས་པའི་མདོ་ལས། ཟབ་མོའི་
ཆོས་ལ་སྦྱོར་བ་གང་ཞེ་ན། རྟེན་ཅིང་འབྲེལ་བ་ལ་འཇུག་ཅིང་། མཐར་ལྟ་བ་གཉིས་ཀ་དང་
བྲལ་བ་ཡོད་པ་དང་མེད་པ་གཉིས་ཀར་ཁས་མི་ལེན་པས། ཆོས་ཐམས་ཅད་ཀྱི་ཁ་ན་ལས་
པར་མཐོང་སྟེ། རྒྱུ་མེད་ལས་བྱུང་བའི་ཆོས་མེད་པས། གང་རྒྱུ་ཁ་ན་ལས་པ་ནི། རྐྱེན་གྱི་ཁ་
ན་ལས་པས་སོ། །རྐྱེན་གྱི་ཁ་ན་ལས་པ་ནི་མ་སྐྱེས་པའོ། །གང་མ་སྐྱེས་པ་དེ་ནི་སྟོང་པའོ། །
ཆོས་ཉིད་མི་གཡོ་བའི་མདོ་ལས། ཆོས་ཐམས་ཅད་ཀྱང་རང་བཞིན་གྱིས་མ་སྐྱེས་པས། ངོ་
བོ་ཉིད་ཀྱིས་མི་གནས་པ། ལས་དང་བྱ་བའི་མཐའ་ཐམས་ཅད་དང་བྲལ་བ། རྟོག་པ་དང་མི་
རྟོག་པའི་ཡུལ་ལས་འདས་པ། དང་པོ་ནས་སྤྲོས་པ་ཐམས་ཅད་རྣམ་པར་དག་པའོ། །ཆོས་
འབྱུང་བ་མེད་པའི་མདོ་ལས། བྱང་ཆུབ་སེམས་དཔའ་སེང་གེའི་རྩ་རྩལ་འགྲོ་བས། གསོལ་
བ། ཐབས་ལ་མཁས་པའི་ཚིག་གང་ཉན་ཐོས་དང་རང་སངས་རྒྱས་དང༌། གསར་དུ་ཞུགས་
པའི་བྱང་ཆུབ་སེམས་དཔའ་རྣམས་ཀྱི་ཡུལ་མ་ལགས་པ། ཟབ་མོ་ལ་མོས་པ་དང་ཚུལ་ཅིག་
པའི་ཆོས་བཤད་དུ་གསོལ། བཀའ་སྩལ་པ། འདོད་ཆགས་མི་དམིགས་དེ་བཞིན་ཞེ་སྡང་
དང༌། །གཏི་མུག་འདི་ལ་ནམ་ཡང་མི་དམིགས་ཏེ། །ཆོས་རྣམས་ཀུན་ཀྱང་ནམ་མཁའ་འདྲའོ་
ཞེས། །དེ་ལྟར་གང་ཤེས་དེ་ནི་རྒྱལ་བར་འགྱུར། །ལྟ་དང་ལྟ་མིན་གཉིས་ཀ་ཚུལ་གཅིག་སྟེ། །
16

བྱང་སེམས་རྒྱལ་བ་ཡེ་ཤེས།
པོད་དང་པོ།
མདོ་སྡེ་ངེས་དོན་གྱི་ལུང་སྦྱོར་སྙིང་པོ་རབ་གསལ།
མཉམ་དང་མི་མཉམ་དེ་བཞིན་མཉམ་པ་ཡིན། །སངས་རྒྱས་མེད་ཅིང་ཆོས་དང་དགེ་འདུན་
མེད། །དེ་ལྟར་སུས་ཤེས་དེ་ནི་མཁས་པ་ཡིན། །སེམས་ཅན་རང་བཞིན་བྱང་ཆུན་ཉིད་དུ་
གསུངས། །བྱང་ཆུབ་རང་བཞིན་སེམས་ཅན་ཐམས་ཅད་དེ། །སེམས་ཅན་རྣམས་དང་བྱང་
ཆུབ་གཉིས་མ་ཡིན། །དེ་ལྟར་ཤེས་ན་སྐྱེས་བུ་མཆོག་ཏུ་འགྱུར། །
(ངེས་དོན་གྱི་ཡང་དག་པའི་ལམ་སྒོམ་པ་ཡིན།། བདག་མེད་པས་དྲིས་པའི་མདོ་ལས། བདེ་བ་
བཟང་པོ་ཀུན་བསམས་པ། །བྱང་ཆུབ་སེམས་ནི་འོད་གསལ་བ། །རྣམ་སྤྱོད་པས་ནི་རྟག་ཏུ་
བསྒོམ། །དངོས་པོ་མེད་ཅིང་དམིགས་སུ་མེད། །ཐམས་ཅད་སྟོང་པར་གནས་མེད་པར། །
སྤྲོས་པ་རྣམས་ལས་ཡང་དག་འདས། །བྱང་ཆུབ་སེམས་ཀྱི་མཚན་ཉིད་ནི། །རིང་པོ་མ་ཡིན་
ཐུང་བ་མིན། །ཟླུམ་པོ་མ་ཡིན་གྲུ་གསུམ་མིན། །ཕྲ་བ་མ་ཡིན་སྦོམ་མ་ཡིན། །བྱང་ཆུབ་
སེམས་ཀྱི་མཚན་ཉིད་ཡིན། །སྒོམ་པ་རྣམས་ལ་རྣམ་དད་ཅིང༌། །མུ་སྟེགས་རྣམས་ཀྱི་སྤྱོད་
ཡུལ་མིན། །ཡོངས་སུ་རྒྱས་པའི་མདོ་ལས། སྟོང་ཉིད་གང་གིས་བརྟགས་ནུས་ན། །དེ་ནི་རྣལ་
འབྱོར་བསྒྲུབ་པ་ཡིན། །དཀོན་མཆོག་བརྩེགས་པ་ལས། རང་བཞིན་གྱིས་ནི་འདུས་མ་བྱས། །
སྐྱེ་བ་མེད་ཅིང་འཇིག་པ་མེད། །དེ་ལ་གནས་པ་ཡོད་མིན་ཏེ། །མཚན་ཉིད་གསུམ་ལས་རྣམ་
པར་གྲོལ། །ཆོས་རྣམས་ཀུན་ལ་འཛིན་པ་དང༌། །རབ་ཏུ་འཛིན་པ་ཡོད་མ་ཡིན། །བླ་མེད་
དོར་བ་མེད་པ་ཡི། །སངས་རྒྱས་ཀྱི་ནི་བྱང་ཆུབ་རེག །ཚངས་པ་ཁྱད་པར་སེམས་ཀྱིས་ཞུས་
པའི་མདོ་ལས། ཐོག་མ་ནས་འོང་བ་མེད་པས་ཆོས་ཐམས་ཅད་མ་སྐྱེས་པའོ། །འཕོ་བ་མེད་
པའི་ཕྱིར་འགྲོ་བ་མེད་པའོ། །རང་བཞིན་གཅིག་པའི་ཕྱིར་བྱེ་བྲག་མེད་པའོ། །ལས་ཀྱི་རྣམ་
པར་སྨིན་པ་དང་བྲལ་བའི་ཕྱིར་མ་སྐྱེས་པའོ། །བྱེད་པ་མི་དམིགས་པའི་ཕྱིར། ལས་དང་
རྣམ་པར་སྨིན་པ་མེད་པའོ། །ཇི་ལྟ་བ་བཞིན་དུ་མཐོང་བའི་ཕྱིར། བྱང་ཆུབ་པའོ། །རྡོ་རྗེ་ལྟ་
བུའི་ཏིང་ངེ་འཛིན་ལས། སངས་རྒྱས་རྣམས་ཀྱི་གསང་བའི་ཏིང་ངེ་འཛིན། །མཆོག་ཏུ་གང་
17

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
འདོད་རྣལ་འབྱོར་རྟག་སྒྲུབ་པ། །རྡོ་རྗེ་ལྟ་བུ་མི་གཉིས་ལམ་མཐོར་པ། །དེས་ཏིང་ངེ་འཛིན་
ཞེས་བསྟན་པ་ཡིན། ནམ་མཁའ་རིན་པོ་ཆེའི་མདོ་ལས། ཇི་ལྟར་ཆུ་ལ་ཆུ་བཞག་དང་། །ཇི་
ལྟར་མར་ལ་མར་བཞག་ལྟར། །རང་གིས་རང་གི་ཡེ་ཤེས་ནི། །བླང་བར་བྱ་བ་ཅི་ཡང་མེད། །
བཞག་པར་བྱ་བ་ཅི་ཡང་མེད། །ཡང་དག་ཉིད་ལ་ཡང་དག་ལྟ། །ཡང་དག་མཐོང་ན་རྣམ་
པར་གྲོལ། །དེ་བཞིན་གཤེགས་པ་སྙིང་པོའི་མདོ་ལས། དཔེར་ན། གསེར་གྱི་མགར་བས་
འདམ་གྱི་སྦུབས་སུ་གསེར་གྱི་སེང་གེའི་གཟུགས་ལུགས་སུ་བླུགས་པ་ལ། འདམ་མ་ཆག་
གི་བར་ལ་སེང་གེའི་གཟུགས་མི་མཐོང་ངོ༌། །མགར་བས་འདམ་ཐོ་བས་བཅག་ན་སེང་གེའི་
གཟུགས་སྣང་བ་བཞིན་དུ། སེམས་ཅན་ཐམས་ཅད་ལ་དེ་བཞིན་གཤེགས་པའི་སྙིང་པོ་ཡོད་
ཀྱང་འདམ་དང་འདྲ་བའི་ཉོན་མོངས་པའི་དྲི་མས་གོས་ནས། གསེར་གྱི་སེང་གེ་དང་འདྲ་
བའི་དེ་བཞིན་གཤེགས་པའི་སྙིང་པོ་མི་མཐོང་ངོ་། །དེ་མགར་བ་དང་འདྲ་བའི་དགེ་བའི་
བཤེས་གཉེན་གྱི་གདམས་ངག་ཐོབ་པ་དང་། ཉོན་མོངས་པ་འདམ་དང་འདྲ་བ་བསལ་ནས།
དེ་ བཞིན་གཤེགས་ པའི་སྙིང་པོ་གསེར་གྱི་སེང་གེ་དང་འདྲ་བ་རྟོགས་པར་འགྱུར་རོ། །
དཀོན་མཆོག་བརྩེགས་པ་ལས། དཔེར་ན། ཤིང་གཉིས་རླང་གིས་དྲུད་པ་ལས་མེ་བྱུང་བས་
ནི་དེ་ཉིད་སྲེག་པར་བྱེད། དེ་བཞིན་ཤེས་རབ་དབང་པོ་སྐྱེས་ནས་དང་། སོ་སོར་རྟོག་པ་དེ་
ཉིད་སྲེག་པར་བྱེད། ཕལ་པོ་ཆེ་ལས། ཆུ་བོ་དང་ནི་རྒྱ་མཚོ་ལས། །གྲུ་དང་གཟིངས་བཅས་
མཉན་པ་ཞིག །གཞན་དག་དེ་ཡིས་སྒྲོལ་བྱེད་ཀྱང་། །བདག་ཉིད་ཆུ་ནང་ཤི་ཁ་བཞིན། །མ་
བསྒོམས་ཆོས་ཀྱང་དེ་བཞིན་ནོ། །ཕལ་པོ་ཆེ་ལས། དཔེར་ན་བུ་རམ་མངར་བའི་རོ། །བརྗོད་
པས་རོ་ནི་མི་མྱོང་སྟེ། །མྱངས་པས་རོ་ནི་མྱོང་བར་འགྱུར། །དེ་བཞིན་སྟོང་པ་ཉིད་ཀྱི་རོ། །
བརྗོད་པས་རོ་ནི་མི་མྱོང་སྟེ། །བསྒོམས་པས་རོ་ནི་མྱོང་བར་འགྱུར། །ཉི་ཁྲི་ལས། སྟོང་
གསུམ་གྱི་སྟོང་ཆེན་པོའི་ཁམས་ན་སེམས་ཅན་ཇི་སྙེད་འཁོད་པ་དེ་དག །སྦྱིན་པས་ཡོངས་
18

བྱང་སེམས་རྒྱལ་བ་ཡེ་ཤེས།
པོད་དང་པོ།
མདོ་སྡེ་ངེས་དོན་གྱི་ལུང་སྦྱོར་སྣང་པོ་རབ་གསལ།
སུ་ཚིམ་པར་བྱས་པ་དང་། ཚུལ་ཁྲིམས་ལ་རབ་ཏུ་བཀོད་པ་དང༌། ཏིང་ངེ་འཛིན་ལ་རབ་ཏུ་
བཀོད་པ་དང་། ཤེས་རབ་ལ་རབ་ཏུ་བཀོད་པ་དང་། རྣམ་པར་གྲོལ་བ་ལ་རབ་ཏུ་བཀོད་པ་
དང་། རྣམ་པར་གྲོལ་བའི་ཡེ་ཤེས་མཐོང་བ་ལ་བཀོད་པ་དང་། རྒྱུན་ཏུ་ཞུགས་པ་ལ་རབ་ཏུ་
བཀོད་པ་དང་། ལན་ཅིག་ཕྱིར་འོང་བའི་འབྲས་བུ་དང༌། ཕྱིར་མི་འོང་བའི་འབྲས་བུ་དང༌།
དགྲ་བཅོམ་པའི་འབྲས་བུ་ལ་བཀོད་པ་བས། ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་འདི།
སེ་གོལ་གཏོས་པ་ཙམ་ཅིག་བསྒོམས་ན། དེའི་བསོད་ནམས་མང་དུ་འཕེལ་ལོ། །
(ངེས་དོན་གྱི་ཡང་དག་པའི་སྤྱོད་པ་སྤྱད་པ་ཡིན་ཏེ།) གོ་ཆ་བཀོད་པའི་མདོ་ལས། བྱང་ཆུབ་སེམས་
དཔའ་སྤྱོད་མེད་ལ། །སྤྱོད་པ་དག་ནི་ཅིའང་མེད། །སྤྱོད་པ་མེད་པ་གང་ཐོབ་པ། །འཇིག་པ་
མེད་པས་གཞལ་བྱར་མེད། །ཁྱད་པར་བསྒྲུབ་པ་ཡོད་མ་ཡིན། །ཀུན་ཏུ་བསྒྲུབ་པ་ཅི་ཡང་
མེད། །སྤྱོད་མེད་ཁྱད་པར་བསྒྲུབ་མེད་པས། །མཉམ་པ་ཉིད་དུ་གཞོལ་བར་བྱེད། །སྤྱོད་པ་
འདི་ནི་བསྟན་དུ་མེད། །མཚན་མ་རྣམས་ནི་ཡོད་མ་ཡིན། །སྤྱོད་དང་མཚན་མ་མེད་གྱུར་པ། །
འདི་ནི་སྤྱོད་པའི་མཚན་ཉིད་ཡིན། །ལྷས་ཞུས་པའི་མདོ་ལས། ལྟ་བ་ཡངས་སུ་མི་བགྱི་རུ། །
ཆོས་ཀྱི་དབྱིངས་ལ་ཡངས་དོག་མེད། །སྤྱོད་པ་ཞིབ་ཏུ་མི་བགྱི་རུ། ཁམས་གསུམ་འཁོར་བ་
གཡངས་ས་ཆེ། །བྱམས་པ་ཆེན་པོའི་མདོ་ལས། རྣམ་རྟོག་མ་ཟད་བར་དུ་ལས་ཡོད་པས། །
ལས་ཀྱི་རྣམ་སྤྲིན་ལ་ཡིད་ཆེས་བྱ། །སྡིག་ནི་ཆུ་ཡང་མི་བརྙས་སྤངས་ཤིང་བཤགས། །ཆུ་
ཐིགས་བསགས་
་བསགས་པས་རྒྱ་མཚོ་ཆེན་པོ་བཞིན། །དགེ་བ་ཆུང་ཡང་མི་བརྙས་དང་དུ་བླང་། །
རྡུལ་ཕྲན་བཞིན་དུ་བསགས་པས་རི་རབ་གླིང་ཁམས་བཞིན། །སྟོང་པ་ཉིད་ཀྱིས་ཡབ་རྩིས་
ཟིན་གྱུར་ན། །དུག་ལ་སྔགས་ཀྱིས་བཏབ་པ་ཅི་བཞིན་དུ། །
(ངེས་དོན་གྱི་འབྲས་བུ་མངོན་དུ་བྱས་པ་ཡིན་ཏེ། མྱ་ངན་འདས་པ་ལས། སྡིག་པ་ཅི་ཡང་མི་བགྱི་སྟེ། །
དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་གདུལ། །འདི་ནི་སངས་
19

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
རྒྱས་བསྟན་པ་ཡིན། །མྱ་ངན་ལས་འདས་པ་ལས། བྱང་ཆུབ་སེམས་དཔའ་འོད་སྲུང་གིས་
གསོལ་པ། སངས་རྒྱས་ཀྱི་རང་བཞིན་ཞེས་གང་ལ་བགྱི། བཀའ་སྩལ་པ། རིགས་ཀྱི་བུ།
ལེགས་པར་ཡིད་ལ་ཟུང་ཅིག །སངས་རྒྱས་ཀྱི་རང་བཞིན་ཞེས་བྱ་བ་ནི། སེམས་ཀྱི་རང་
བཞིན་འོད་གསལ་བའོ། །སྟོང་པའོ། །དོན་དམ་པ་སྟོང་པ་ནི་ཡེ་ཤེས་སོ། །དེ་ལ་སྟོང་པ་ཞེས་
བྱ་བ་ནི། སྟོང་པ་དང་མི་སྟོང་པ་གཉིས་ཀ་མི་མཐོང་བའོ། །སངས་རྒྱས་ཀྱི་བར་རང་བཞིན་
ནི། ལམ་དབུ་མ་མཐའ་གཉིས་དང་བྲལ་བར་རིག་པར་བྱའོ། །མཐའ་གཉིས་ནི་རྟག་པ་མ་
ཡིན་པ་གང་ཞེ་ན། རྐྱེན་ལས་མཐོང་བར་གྱུར་པའོ། །ཆད་པ་མ་ཡིན་གང་ཞེ་ན། མེད་པར་ལྟ་
བ་དང་བྲལ་བའོ། །ལམ་དབུ་མ་གང་ཞེ་ན། རྟག་པ་དང་ཆད་པ་མེད་པའོ། །འདའ་ཀ་ཡེ་
ཤེས་ཀྱི་མདོ་ལས། སེམས་རྟོགས་ན་ཡེ་ཤེས་ཡིན་པས། སངས་རྒྱས་གཞན་དུ་མི་བཙལ་
བའི་འདུས་ཤེས་རབ་ཏུ་བསྒོམ་པར་བྱའོ། །ཉི་མ་རབ་ཏུ་སྣང་བའི་མདོ་ལས། དཔེར་ན་རྒྱལ་
པོའི་བུ་མོ་ལ། བྲན་གྱི་བུ་བྱུང་ན་རྒྱལ་པོའི་སྲས་སུ་མི་རུང་སྟེ། དམངས་ཕལ་པར་འགྱུར་རོ། །དེ་
བཞིན་དུ་ཐེག་པ་ཆེན་པོའི་མདོ་སྡེ་ནས། བདག་ཏུ་འཛིན་པ་དང༌། དངོས་པོར་ཞེན་པའི་ེ
བཤད་ན། ཟབ་མོའི་དོན་རྟོགས་པ་ལ་མི་ཕན་ཏེ། རྣལ་འབྱོར་དོན་སྟོན་པའི་ཆོས་བཤད་ན།
ཟབ་མོའི་དོན་སྟོན་པར་འགྱུར་ཞིང༌། རྣལ་འབྱོར་སྤྱོད་པའི་ལམ་དུ་འགྱུར་རོ།། །།རྒྱལ་
མཆོག་སྙིང་པོ་དཔལ་ལྡན་བླ་མ་ཡིས། །ངེས་དོན་རབ་གསལ་སྙན་བརྒྱུད་གདམས་པ་ཡིས། །
འགྲོ་སེམས་སྙིང་པོ་ཆོས་ཉིད་ངོ་སྤྲད་པས། །མདོ་དོན་རབ་གསལ་ངེས་པ་དོན་གྱི་ལུང་། །
རང་དང་རང་མཚུངས་རང་བས་བློ་དམན་ལ། །ངེས་དོན་སྙིང་པོ་རབ་གསལ་བྱ་བའི་ཕྱིར། །
རྒྱལ་བ་ཡེ་ཤེས་བསམ་པ་དགེ་བས་བཀོད། །དེ་ལས་བྱུང་བའི་བསོད་ནམས་དགེ་བ་དེས།
འགྲོ་སེམས་མཁའ་ལ་ཆོས་ཉིད་ཉི་མ་ཡིས། །སྲིད་ཞིའི་མུན་པ་སེལ་བའི་འོད་བྱེད་ཤོག །
དགེ་བས་སངས་རྒྱས་མྱུར་ཐོབ་ཤོག། །།(མ་དཔེ་ནི་འབྲས་གནས་བཅུའི་དཔེ་རྙིང་། ཕྱི་ལ ༥༥༡ ལགས།)
འི་ཆོས་
།
20

བྱང་སེམས་རྒྱལ་བ་ཡེ་ཤེས།
པོད་དང་པོ།
རྒྱུད་སྡེ་ངེས་དོན་གྱི་ལུང་སྦ